OpenLLM-France/wikimedia huggingface dataset:
# Bloemfontein

Bloemfontein (sothoeg: Mangaung, "lec'h ar c'hizhier-ki"), kêr-benn Stad dieub Oranje ha kêr-benn Suafrika evit ar justis abaoe 1910.
E anv a dalv "feunteun ar bleuñv" e nederlandeg hag en afrikaneg.

## Douaroniezh ha poblañs

Ar gêr zo lec'hiet e 1 400 m uhelder. 370 000 annezad zo enni, 650 000 gant an tolpad.

## Istor

Ur gêr istorel afrikaner eo Bloemfontein. Diazezet e voe e 1846 gant ur major breizhveurat. Kêr-benn ar republik voer Stad dieub Oranje e voe eus 1854 da 1902.
E-pad Brezel ar Boers ha dalc'hidigezh gant ar bagadoù breizhveurat e sav ar re-mañ unan eus ar vrasañ kampoù-bac'h e-lec'h m'eo serret miliadoù a vaouez ha bugel boer. Ar c'hentañ kamp gweladennet gant Emily Hobhouse an hini e voe e 1900. Deskivañ a reas an drastoù delazhet gant ar siviled dre ar wallvagañ hag an treitourajoù.

## Tud dibar

* John Ronald Reuel Tolkien, skrivagner saoz bet ganet e Bloemfontein.
# Blomberg (Lippe)

Blomberg zo ur gêr ag Alamagn, e pastell-bro Lippe, e land Nordrhein-Westfalen, hag enni 17 000 a dud o chom.

## Tud dibar

* Louis Paulsen, mestrc'hoarier echedoù, bet ganet e Blomberg.

## Gwelout ivez

* Blomberg
# Bloneg

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Bloneg zo
* lart ar c'hig-moc'h
* loened-mor, anvet bloneg pe bloneg-mor, pe morgaoul (keñveriañ gant ar ger soav hag al loened-mor anvet soaved)
* anv ur gwiskad gwak ha gwenn a zo etre derc'h ha rusk ar gwez, anvet ivez gwignenn, pe gwenngoad.
* rouzañ ar bloneg da unan bennak, a zo tremen dirakañ ha kemer e lec'h
Diwar an anv bloneg eo savet ar ger blonegenn a zo
* un tamm bloneg
* un den lart, paotr pe blac'h, ur vlonegenn
** ur ger kunujenniñ taolet d'un den lart
# Bloemendaal

Bloemendaal (distagañ : ) a zo ur gumun hag ur gêr e proviñs Noord-Holland en Izelvroioù. 43,29 km² eo gorread Bloemendaal (douar:37,93 km², dour:5,36 km²) ha d'an 31 a viz Mae 2009 e oa 22 033 annezad enni. Ar c'hêrioù, kêriadennoù ha distrigoù da-heul a ya d'ober Bloemendaal : Bennebroek, Bloemendaal, Aerdenhout, Bloemendaal aan Zee, Overveen ha Vogelenzang.

## Kuzul-kêr

E kuzul-kêr Bloemendaal ez eus 17 dileuriad :
* VVD - 6 dileuriad
* CDA - 3 dileuriad
* PvdA - 3 dileuriad
* Liberaal Bloemendaal - 2 zileuriad
* GroenLinks - 2 zileuriad
* D66 - 1 dileuriad

## Sportoù

Unan eus skipailhoù hockey brudetañ an Izelvroioù, HC Bloemendaal e anv, a zo e Bloemendaal.

## Liammoù diavaez

a vo kavet e Wikimedia Commons.
* Lec'hienn ofisiel Bloemendaal
* Kartenn Bloemendaal
# Blommersia blommersae

Blommersia blommersae :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Amphibia |
| Urzhad : | Anura |
| Kerentiad : | Mantellidae |
| Genad : | Blommersia |
| Anv skiantel ||
| Blommersia blommersae (Boulenger, 1895) ||
| D'ar vevoniezh e tenn ar pennad-mañ. ||
Blommersia blommersae zo ur glesker brosezat e Madagaskar.
# Armañantzas

Armañantzas (Armañanzas hervez ar stumm spagnolek ofisiel) zo ur gumun e Nafarroa en Euskal Herria.
# Armañs ar C'halvez

Armañs ar C'halvez (Armand Le Calvez hervez marilhoù an ti-kêr), bet ganet e Kemper-Gwezhenneg d'an 29 a viz Eost 1921 ha marvet e Lannuon d'ar 4 a viz C'hwevrer 1972, a oa ur beleg katolik oberiant, ur brezhonegour, keltiegour ha kelennour en deus labouret kalz evit ar brezhoneg.
Savet ha renet en deus ur skol gristen divyezhek er bloavezhioù 1950 e Ploueg-ar-Mor, e Goueloù, Skol Sant Erwan, eus 1958 da 1961.
Gant evezh e studias kudennoù ar gelennadurezh divyezhek er broioù bihan evel Kembre, ar Friz pe ar Schleswig-Holstein. Adalek 1963 pe war-dro e stagas da aozañ un dezenn war an divyezhegezh e Bro-Gembre. E 1969 eo e tisplegas e dezenn dirak ur bodad-barn e Skol-Veur Roazhon hag e voe degemeret da zoktor. Embannet eo bet e dezenn e stumm ul levr galleg, gant e di-emban, Skol, e 1970, hag anvet e oa "Un cas de bilinguisme: Le Pays de Galles".
Krouiñ a reas Wanig ha Wenig, ur gelaouenn evit ar vugale a badas c'hoazh un toullad bloavezhioù war-lerc'h e varv, ar gelaouenn bedagogel Skol, ar gevredigezh Breuriezh Sant Erwan hag an hentenn-deskiñ Herve ha Nora.
Kamarad e oa da Glerg, hag eveltañ en devoa desket kembraeg. Anvet e oa bet da aluzener e skolaj Bossuet e Lannuon.
Beziet eo e Kemper-Gwezhenneg e-lec'h ma oa bet ganet ha bet kure.

## Oberennoù

* Un cas de bilinguisme: Le Pays de Galles. Histoire, littérature, enseignement, Lannuon 1970.
* Herve ha Nora, hentenn da zeskiñ brezhoneg. Skol, 1972. 4 levrig. Embannet dre offset da gentañ, moulet goude;
* Skol, kelaouenn krouet gantañ.
* Gwir Vretoned, un teskad kanaouennoù.
# Arme Breizh

Arme Breizh a oa un arme soudarded a-youl-vat savet e 1870 goude diskaret an Eil Impalaeriezh c'hall, renet gant ar jeneraled Kératry, Le Bouédec, ha de Marivault.
Enni e oa soudarded eus pemp departamant Breizh, bodet e kamp Conlie. Armet-fall, gwisket-fall ha maget-fall e oant eno. Evel an armeoù gall all e voent faezhet en Emgann ar Mañs e miz Genver 1871.
# Arme Broadel Zimbabwe

Arme Broadel Zimbabwe pe Zimbabwe National Army (ZNA) zo skourr pennañ Nerzhioù Difenn Zimbabwe. Karget eo eus an holl gefridioù war zouar.
Krouet e oa bet d'an 18 a viz Ebrel 1980. E 2017 ez eus 30 000 soudard, 22 000 adarmead, un hollad a 52 000 soudard.

## Taol-Stad miz Du 2017

Skarzhet eo bet an diktatour kozh Robert Mugabe gant al lu-se e miz Du 2017 evit lakaat Emmerson Mnangagwa en e blas. D'ar 24 a viz Du 2017 eo bet asantet ar prezidant nevez gant pennoù al lu en un doare ofisiel.
# Armant

Armant zo un anv-badez brezhonek.

## Adstumm

* Armañs

## Yezhoù all

* Armand, e galleg
* Armando, e spagnoleg

## Anv-tiegezh gallek

* Marie-Madeleine-Sophie Armant
* Pascal Armant

## Notennoù

* ↑ Meneget e Geriadur Hemon-Huon (1993 ha 2005)
# Arme Dieubidigezh Pobl Sina

Arme Dieubidigezh Pobl Sina (sinaeg: 中国人民解放军, pinyin: Zhōngguó Rénmín Jiěfàng Jūn) anvet da gentañ Arme Ruz Sina, eo nerzh lu milourel Republik Sina hag ar strollad komunour sinaat. Arme Dieubidigezh Pobl Sina a zo rannet e pemp skourr: an douarlu, ar morlu, an aerlu, ar banner roketennoù hag an nerzh harp strategiel. An unvezioù ledet dre ar vro a zo suj da unan eus ar pemp tachenn strategel. Arme Dieubidigezh Pobl Sina ezo an nerzh milourel brasañ a-fed niver a soudarded dre ar bed hag an eil a-fed ar budjed.
Unan eus an armeoù o vodernaat ar buanañ eo er bed gant galluster da zont da vezañ un nerzh milourel bras, gant nerzhioù difenn lec'hel kreñv met ivez nerzhioù kas. Sina eo an trede ezporzhier armoù er bed.

## Kefridioù

Penn ar C'huzul kreiz milourel Hu Jintao en doa displeget penaennoù Arme Dieubidigezh Pobl Sina:
* Kreñvaat nerzh galloud ar Strollad Komunour
* Gwareziñ riegezh Sina, anterinded an tiriad, ar surentezh diabarzh evit kenderc'hel an dioroadur vroadel
* Difenn interestoù broadel Sina
* Difenn ar peoc'h dre ar bed

## Istor
### Eil brezel etre Sina ha Japan

Krouet e oa bet Arme Dieubidigezh Pobl Sina d'ar 1añ a viz Eost 1927 e-pad Emsavadeg Nanchan pa oa bet soudarded eus ar C'huomintang (KMT) o emsevel a-dreñv Zhu De, He Long, Ye Jianying ha Zhou Enlai goude lazhadeg ar gomunisted gant Tchang Kai-chek. Graet e oa bet anezho Arme Ruz al labourien ha peizanted sinaat, pe simploc'h an Arme Ruz. Etre 1934 ha 1935, an Arme Ruz a oa deuet a-benn da zreistbevañ en desped da gampagnoù brezel lies kaset gant Tchang Kai-chek a-enep dezhi.
# Arme Dieubidigezh Vroadel Iwerzhonat

An Arme Dieubidigezh Vroadel Iwerzhonat (saozneg:The Irish National Liberation Army; iwerzhoneg: Arm Saoirse Náisiúnta na hÉireann) zo ur strollad damsoudarded republikan iwerzhonat ha sokialour savet d'an 8 a viz Kerzu 1974, e-kerzh ar bec'h a oa padet 30 vloaz hag anvet "the Troubles" (iwerzhoneg: Na Trioblóidí). Ar strollad a oa bet savet gant ar pal disranañ Norzhiwerzhon diouzh ar Rouantelezh-Unanet ha krouiñ ur Republik sokialour gant an enezenn Iwerzhon a-bezh. D'an uhelañ e oa etre 80 ha 100 ezel, bez eo skourr damsoudardel ar Strollad Republikan Sokialour Iwerzhonat.
An INLA a oa bet savet gant izili eus ar strollad Official Irish Republican Army, ar re-se a oa enebet groñs gant un arsav d'ar feulster. Da gentañ e oa anvet Arme Poblel Dieubidigezh (People's Liberation Army). An INLA a zo bet oberiant en ur c'hampagn feulster damsoudardel a-enep ar British Army kement hag ar Royal Ulster Constabulary (RUC) en Norzhiwerzhon. Bet e oa bet oberiant ivez met kalz nebeutoc'h e Republik Iwerzhon, ar Rouantelezh-Unanet hag Europa kevandirel.
An tagadennoù brudetañ gant an INLA a oa bet Droppin Well bombing, Lazhadennoù Hent Shankill e 1994 ha lazhadennoù Airey Neave e 1979 ha Billy Wright e 1997. Atav eo chomet bihanoc'h ha gwanoc'h evit na oa ar strollad damsoudardel Republikan, Provisional IRA. Ouzhpenn-se e oa bet gwanaet gant vendetta etre izili ha kudennoù denel en aozadur. Izili ar strollad a oa bet oc'h implij anvioù kuzh evel People's Liberation Army, People's Republican Army, ha Catholic Reaction Force evit tagadennoù sevenet gant e izili met lec'h ma ne oa ket ar c'hoant anzav e oa bet sevenet gant an aozadur. An INLA a zo bet difennet er Rouantelezh-Unanet d'an 3 a viz Gouhere 1979 gant 1974 gant ar Prevention of Terrorism Acts.
Goude ur c'hampagn armet a oa padet 24 vloaz, an INLA en doa disklêriet un arsav feulster d'an 22 a viz Eost 1998. E miz Eost 1999, en doa embannet ofisiel "N'eus ket abeg politikel pe moral evit reishaat ur gandalc'hadenn eus ar c'hampagn". E miz Here 2009, an INLA en doa embannet ofisiel c'hoazh e c'hoantae kenderc'hel tizhout ar palioù dre doareoù peoc'hus ha politikel, ha kroget e oa da zizarmañ.
An IRSP a embann ur politikerezh "Feulster ebet da gregiñ", ar pezh a rofe an tu d'an dud gwelet ez aio fall ar Good Friday Agreement hep ma vije eus obererezhioù armet.
An INLA a zo un aozadur difennet er Rouantelezh-Unanet dre an Akta Sponterezh eus 2000 ha dilezennel eo gwelet e Republik Iwerzhon.
# Arme Dishualded ar Bobl

Arme Dishualded ar Bobl (spagnoleg Ejército Popular de Liberación pe EPL) a zo ur strollad gerilha krouet e 1967 e Kolombia. Dilezet o-doa darn vrasañ e izili ar stourm armet e 1991 ha krouet o-deus ar strollad Esperanza, Paz y Libertad. Ur strolladig a gendalc'h gant ar stourm ouzh ar gouarnamant, avat.
# Armboutskappel

Kumunioù Frañs :
| Anv izelvroek ha flandrezek kornôgel | Armboutskappel |
| Anv ofisiel | Armbouts-Cappel |
| Lec'hiadur | |
| Skoed | |
| Riez | Frañs |
| Rannvro | Hauts-de-France |
| Departamant | Norzh |
| Bro hengounel | |
| Arondisamant | Dukark |
| Etrekumuniezh | Communauté urbaine de Dunkerque |
| Kanton | Sint-Winoksbergen |
| Kod INSEE | 59016 |
| Kod post | 59380 |
| Maer | Jean-Luc Darcourt |
| Amzer-gefridi | 2008-2014 |
| Gorread | 10,15 km² |
| Led | 50° 58' 42" Norzh |
| Hed | 02° 21' 15" Reter |
| Uhelder kreiz | 2 m |
| Uhelder bihanañ | 0 m |
| Uhelder brasañ | 6 m |
| Poblañs hep kontoù doubl | 2 448 (2006) |
| Stankter | 241 a./km² |
| Lec'hienn ar gumun | |
Armboutskappel en izelvroeg, anv ofisiel e galleg: Armbouts-Cappel, a zo ur gumun eus Flandrez Frañs (departamant Norzh), er Westhoek.

## Notennoù ha daveoù

* ↑ ar pennad gallek fr:Armbouts-Cappel, Cassini hag EBSSA

## Liamm diavaez

* Luc'hskeudennoù
# Arme Frañs

Arme Frañs (e galleg Armée française, hag ent-ofisiel Forces armées françaises) eo nerzhioù milourel Frañs. Peder rann a zo enni:
* un arme-zouar (tirlu) anvet Armée de terre,
* ur morlu anvet Marine nationale,
* un aerlu hag un egorlu anvet Armée de l'air,
* un nerzh polis anvet Gendarmerie nationale (an "archeriezh").
Un arme a-vicher nemetken eo deuet da vezañ abaoe e oa divizet ehanañ ar servij broadel gant ar prezidant Jacques Chirac. Unan eus ar re vrasañ eo budjet al lu gall e gwerzh dizave gant hini al lu alaman hag hini al lu breizhveuriat. Distremenet eo gant budjet al lu rusian avat abaoe ar bloavezhioù 2010. N'eus nemet Bro-Frañs, Breizh-Veur ha Bro-Rusia en deus un nerzh dibennadiñ nukleel. Renket eo an arme c'hall an eil en Europa e 2017 a-dreñv Rusia hag ar bempvet er bed. Hervez ur studiadenn amerikan e chomo Bro-C'hall an damani vilourel pennañ en Europa (e-maez Rusia) hag e-touez ar pemp kentañ er bed er bloavezhioù 2030.

## Liammoù diavaez

a vo kavet e Wikimedia Commons.
* (fr) Lec'hienn ofisiel

## Daveoù ha notennoù

* ↑ Atlasocio.com, Stadoù Europa renket dre c'halloudegezh vilourel
* ↑ Atlasocio.com, ar bed renket dre c'halloudegezh vilourel
* ↑ nationalinterest.org Ar pemp lu galloudusañ e 2030 (liamm gwelet d'ar 15 a viz C'hwevrer 2020).
# Christina von Sachsen

Christina (pe Christine) von Sachsen (en alamaneg), pe Kristina Saks, zo anv div vaouez a renk uhel:
* Christina von Sachsen (1461–1521), rouanez Danmark, Norge, ha rouanez Sveden,
* Christina von Sachsen (1505–1549), landgravez Hessen.

## Pennadoù kar

* Christina
* Saks
# Christina von Sachsen (1461-1521)

Christina von Sachsen (1461–1521), a oa ur briñsez alaman, rouanez Danmark, Norvegia, ha Sveden. E Danmark eo anavezet evel Dronning Christine, "ar rouanez Christine".
Friedrich II, dilenner Saks, e oa he zad. Dimezet e oa da Hans Iañ Danmark.

## Bugale

* Hans (1479-80)
* Ernst (1480-1500)
* Christian (1481-1559), roue Danmark, Norge ha Sveden, Dug Schleswig ha Holstein, dimezet da Elizabeth af Habsburg (1501-26)
* Jakob (1483-1500), marteze bastard;
* Elisabeth (1485-1555), dimezet e 1502 gant Joachim Iañ Brandenburg (1484-1535)
* Frans (1497-1511), marvet da 4 bloaz gant ar vosenn.
a vo kavet e Wikimedia Commons.
# Christine

Christine zo un anv-badez gallek ha saoznek, a orin eus broioù Lec'hlenn, hag a gaver ivez e meur a yezh all. Ral e oa e galleg a-raok brud ar Rouanez Kristina Sveden, a oa deuet da Vro-C'hall er XVIIvet kantved.

## Adstummoù

* Marie-Christine

## Yezhoù all

* Kristin, e norgeeg,
* Kristina, en alamaneg, brezhoneg, svedeg
* Cristina, en italianeg
* Christina

## Tud
### Alamagn

* Christine von Hessen-Kassel (* 1578 in Kassel; † 1658 in Kassel)
* Sibylle Christine von Anhalt-Dessau (1603–1686), kontez alaman
* Christine Magdalena von Pfalz-Zweibrücken-Kleeburg (1616-1662), margravez Baden-Durlach.
* Elisabeth Christine von Braunschweig-Wolfenbüttel (1691–1750), impalaerez santel, pried Karl VI an Impalaeriezh Santel.

### Belgia

* Christine Ockrent, (1944-), kazetennerez velgiat, lesanvet la reine Christine

### Breizh

* Christine and the Queens, laz-seniñ eus Naoned

### Bro-C'hall

* Christine de Pisan, skrivagnerez

#### XIXvet kantved

* Christine Boyer, pried kentañ Luciano Buonaparte,

#### XXvet-XXIañ kantved

* Christine Angot, skrivagnerez
* Christine Arnothy, skrivagnerez
* Christine Arron, (1973-), sportourez
* Christine Boutin, (1944-), politikourez
* Christine Clerc, kazetennerez
* Christine Deviers-Joncour, (1947-), serc'h d'ar politikour Roland Dumas.

### Bro-Saoz

* Christine McVie

### Danmark

* Christine Antorini, politikourez danat
* Christine af Danmark, priñsez danat

### Norvegia

* Christine Guldbrandsen, kanerez

### Stadoù-Unanet

* Christine Marie Evert, anavezetoc'h evel Chris Evert, tenniserez,
* Christine Smith, playmate
* Christine Taylor
* Christine Woods, aktorez

### Sveden

* Christine von Schleswig-Holstein-Gottorf, priñsez alaman, rouanez Sveden

## Lennegezh

* Christine, ul levr gant Elizabeth von Arnim e 1917;
* Christine (Stephen King), ur romant gant Stephen King e 1983

## Filmoù

* Christine,ur film savet diwar ar pezh-c'hoari Liebelei gant Schnitzler
* Christine, ur film e 1983 gant John Carpenter, diwar romant Stephen King

## Kanaouennoù

* Christine (Christine and the Queens)
* Christine (Siouxsie and the Banshees)

## Bro-C'hall

* Sainte-Christine, ur gumun a-wechall, staget ouzh kumun Benet abaoe 1972

### Stadoù-Unanet

* Christine, California
* Christine Junction, California
* Christine, Kentucky
* Christine, North Dakota
* Christine, Texas
# Christine (Christine and the Queens)

Christine a zo ur ganaouenn gant ar ganerez vreizhat Christine and the Queens, deuet er bloavezh 2014.

## Renkadurioù
### "Christine"

| Renkadur (2014-15) | Plas |
# Christina Elisabeth Carowsky

Christina Elisabeth Carowsky (1745 – 1797) a oa ul livourez ha poltredourez svedat en XVIIIvet kantved.
Ganet e oa e Göteborg en un tiegezh arzourien, da Maria Carowsky ha Michael Carowsky. He zad-kozh a oa Johan Ross an Henañ. Brudet e voe evel poltredourez en Göteborg. E 1787 e timezas da Engelbert Jörlin, rener ar skol gentañ derez en Göteborg.
# Christina Rossetti

Christina Georgina Rossetti (Londrez, 5 a viz Kerzu 1830 - idem 29 a viz Kerzu 1894) a oa ur varzhez saoznek hag a skrivas barzhonegoù romantoù ha barzhoniezh evit bugale. E-touez e bezhioù brudetañ emañ ar varzhoneg hir Goblin Market, he barzhoneg karantez Remember, hag ar ganaouenn In the Bleak Midwinter.
Merc'h e oa da Gabriele Rossetti, ur barzh italian, ha da Frances Polidori. He mamm a oa c'hoar da John Polidori, ur mignon da Lord Byron. He zad-kozh, Gaetano Polidori, a oa perc'henn d'ur private press hag a embannas he c'hentañ barzhonegoù. C'hoar e oa da Dante Gabriel Rossetti, William Michael Rossetti ha Maria Francesca Rossetti.
Savet e voe er gêr gant he mamm. Troet e oa gant ar relijion anglikan ha nac'h a reas dimeziñ da James Collinson, troet katolik.
Mervel a reas e 1894 gant ar c'hrign-bev.

## Oberennoù

* Goblin Market and Other Poems (1862)
* The Prince's Progress and Other Poems (1856)
* Commonplace (1870)
* Sing-Song: a Nursery Rhyme Book (1872, 1893)
* A Pageant and Other Poems (1881)
* Verses (1893)
* New Poems (1895)
* Uphill (1887)

## Levezon

Anv ar romant The Cuckoo's Calling, gant J.K. Rowling, zo tennet eus ur varzhoneg gant Christina Rossetti, anvet A Dirge.
# Christine Gourmelon

Christine Bonnamour-Gourmelon, bet ganet e 1965 e Gwipavaz, zo ur varc'houarnerez vreizhat. Mamm eo da Franck Bonnamour, marc'hhouarner ivez.

## Levrlennadur

* Georges Cadiou : Les grands cyclistes bretons, Éditions Alain Sutton, 2005 (ISBN 978-2-84910-208-4)
* Georges Cadiou : Le grand dictionnaire du cyclisme breton, Éditions Cristel, 2021 (ISBN 978-2-84421-190-3)
# Christina Ricci

Christina Ricci (ganet d'an 12 C'hwevrer 1980) a zo un aktorez amerikan. Anavezet ha meulet e voe Ricci da gentañ abalamour d'he ferzhioù evel bugel er film The Addams Family (1991) hag an heuliad anezhañ Addams Family Values (1993), ma c'hoarias perzh Wednesday Addams, hag er film Casper (1995). Tremen a reas Ricci da berzhioù gouroc'h e-barzh ar filmoù The Ice Storm (1997), ha The Opposite of Sex (1998), ma voe anvet evit ar Golden Globe evel aktorez wellañ. Kenderc'hel a reas d'ober berzh gant perzhioù deuet mat gant an dud e-barzh Sleepy Hollow (1999) ha Monster (2003).
Gwelet e voe Ricci er filmoù Black Snake Moan (2007), Penelope, Speed Racer (2008), New York, I Love You (2009), ha After.Life (2009) e-tal Liam Neeson.

## Filmoù

| Bloaz | Titl | Perzh | Notennoù |
| 1990 | Mermaids | Kate Flax | |
| 1991 | The Hard Way | Bonnie | |
| 1991 | The Addams Family | Wednesday Addams | |
| 1993 | The Cemetery Club | Jessica | |
| 1993 | Addams Family Values | Wednesday Addams | |
| 1995 | Casper | Kathleen 'Kat' Harvey | |
| 1995 | Now and Then | Roberta Martin yaouank | |
| 1995 | Golddiggers: The Secret of Bear Mountain | Beth Easton | |
| 1996 | Bastard Out of Carolina | Dee Dee | |
| 1996 | The Last of the High Kings | Erin | Titl orin: Summer Fling |
| 1997 | Little Red Riding Hood | Little Red Riding Hood | |
| 1997 | That Darn Cat | Patti Randall | |
| 1997 | The Ice Storm | Wendy Hood | |
| 1998 | Souvenir | Young Orlando | |
| 1998 | Buffalo '66 | Layla | |
| 1998 | Fear and Loathing in Las Vegas | Lucy | |
| 1998 | The Opposite of Sex | Dede Truitt | |
| 1998 | Small Soldiers | Gwendy Doll | |
| 1998 | Pecker | Shelley | |
| 1998 | Desert Blue | Ely Jackson | |
| 1998 | I Woke Up Early the Day I Died | Teenage Hooker | |
| 1999 | 200 Cigarettes | Val | |
| 1999 | No Vacancy | Lillian | |
| 1999 | Sleepy Hollow | Katrina Van Tassel | |
| 2000 | Bless the Child | Cheri Post | |
| 2000 | The Man Who Cried | Suzie | |
| 2001 | All Over the Guy | Rayna Wyckoff | |
| 2001 | Prozac Nation | Elizabeth Wurtzel | |
| 2002 | The Gathering | Cassie Grant | |
| 2002 | The Laramie Project | Romaine Patterson | |
| 2002 | Pumpkin | Carolyn McDuffy | |
| 2002 | Miranda | Miranda (Alice) | |
| 2003 | Monster | Selby | |
| 2003 | Anything Else | Amanda | |
| 2005 | Cursed | Ellie | |
| 2006 | Home of the Brave | Sarah Schivino | |
| 2006 | The White Rose | Sophie Scholl | |
| 2007 | Black Snake Moan | Rae | |
| 2008 | Penelope | Penelope Wilhern | |
| 2008 | Speed Racer | Trixie Fontaine |
| 2008 | The Legend of Spyro: Dawn of the Dragon | Cynder |
| 2009 | New York, I Love You | Camille |

## Liammoù diavaez

a vo kavet e Wikimedia Commons.
# Christine Bro-C'hall

Christine Bro-C'hall ( e galleg Christine de France), anvet Chrestienne a-wechoù, Cristina di Borbone en italianeg, ganet e Pariz e 1606, ha marvet e Torino e 1663, a oa ur briñsez c'hall, a zeuas da vout dugez Savoia, ha rejantez an dugelezh goude marv he fried.

## He buhez

Merc'h e oa da Herri IV, roue Bro-C'hall, ha d'e eil pried Maria de' Medici.
Dimezet e voe da Vittorio Amedeo Iañ, dug Savoia d'an 10 a viz C'hwevrer 1619.

## He ren

Rejantez an dugelezh e voe e-pad dek vloaz, adal 1637 betek 1647. Kas a reas an heskinerezh ouzh feizidi Valdo e 1645.

## He bugale

Dimezet e oa da Christine de France (Maria Cristina di Borbone-Francia en italianeg) (1606-1663), ur verc'h d'ar roue gall Herri IV (Bro-C'hall), ha c'hoar d'ar roue Loeiz XIII, rejantez an dugelezh adal 1637 betek 1663. C'hwec'h bugel o doe :
* Luisa Cristina Savoia (1629-1692),
** a zimezas d'he eontr, ar priñs Maurizio Savoia ;
* Francesco Giacinto (1632—1638) dug Savoia ;
* Carlo Emanuele (1634—1675) dug Savoia, dimezet div wech :
** d'e geniterv Francesca Maddalena d'Orléans, met bugel ebet n'o doe ;
** d'ur geniterv all Maria Giovanna Battista di Savoia-Nemours , ha bugale dezho ;
* Margherita Violante (1635-1663),
** pried kentañ Ranuccio II Farnese, dug Parma ;
* Enrichetta Adelaide (1636-1676),
** dimezet da Ferdinando Maria di Baviera ;
* Caterina Beatrice (1636-1637), marvet da ur bloaz.
# Blankenberge

Blankenberge zo ur gumun e Flandrez Belgia en arondisamant Brugge hag e proviñs Kornôg-Flandrez.
* An draezhenn e Blankenberge e-tro 1895
* Mont-tre ar porzh ha chaoser ar Reter

## Istor
### XX$^{vet}$ kantved

* Monumant d'ar re fuzuilhet, Rozkev, Lannejenn
* Eil brezel-bed: 6 den yaouank eus Blankenberge (Georges Sandelé, René Mestdagh, Camille De Corte,Raymond Marmenout, Louis Dehenauw ha Jean de Coninck), bet tapet gant an Alamaned p'o doa taget paotred ar strouezheg e Plourae, a zo barnet da varv gant lez-varn al lu alaman er Faoued ha fuzuilhet e Roskev e Lannejenn d'ar 24 a viz Even 1944; unan anezhe, Jean de Coninck, gloazet hepken, a c'hell tec'hout. Kuzhet ha sognet eo gant tud ar vro betek an Dieubidigezh.

## Tud

a vo kavet e Wikimedia Commons.
* Frans Masereel
* Brian Vandenbussche
* Roger Wittevrongel
* Frédéric Leroy
* Didier Van Canneyt
* Luk Alloo
# Blankenburg

Blankenburg a zo ur c'harter (Ortsteil) en arondisamant (Bezirk) Pankow e Berlin. Betek 2001 e oa ul lodenn eus Weißensee. 6,03 km² eo gorread ar c'harter, 6 550 annezad a oa ennañ d'an 30 a viz Even 2008. E biz bannlevioù Berlin emañ, tost ouzh Französisch Buchholz, Karow, Stadtrandsiedlung Malchow ha Heinersdorf.

## Istor

Meneget e voe Blankeburg evit ar wech kentañ e 1375. Ur gumun emren e oa e distrig Niederbarnim a voe kendeuzet e Berlin e 1920.

## Treuzdougen

Linennoù S-Bahn S2, S8 ha S9 en arsav arsav Blankenburg ha liennoù kirri-boutin 150, 154 ha 158.

## Den brudet

* Johannes Maus (1916-1985), aktor

## Skeudenoù

* Ti-gar
* Kreiz Blankenburg
* Kreizenn "Janus Korczak"

## References

* ↑ Istor Blankenburg

## Liamm diavaez

a vo kavet e Wikimedia Commons.
* Lec'hienn ofisiel Blankenburg